420.06 REGOLAMENTI DWAR L-AKKOLJENZA TA’ PERSUNI LI JFITTXU L-ASIL L-AVVIŻ LEGALI 320 tal-2005, kif emendat bl-Avviż Legali 417 tal-2015. L-AVVIŻ LEGALI 320 tal-2005, kif emendat bl-Avviż Legali 417 tal-2015. TAQSIMA I Għan, Tifsiriet u Skop 1. Titolu u skop. Emendat: A.L.417 tal-2015. (1) It-titolu ta’ dawn ir-regolamenti huwa Regolamenti dwar l-Akkoljenza ta’ Persuni li jfittxu Asil. (2) L-għan ta’ dawn ir-regolamenti hu biex jimplementa id-disposizzjonijiet tad-Direttiva ta’ l-Unjoni Ewropea 2003/9/KE li tistabbilixxi l-livelli minimi għall-akkoljenza ta’ persuni li jfittxu asilfi Stati Membri. Tifsir. Emendat: A.L.417 tal-2015. Kap. 420. 2. Għall-għanijiet ta’ dawn ir-regolament i- "l-Att " tfisser l-Att dwar ir-Rifuġjati; " applikant " tfisser persuna li tkun għamlet applikazzjoni għal dikjarazzjoni taħt l-artikolu 8 ta’ l-Att; " applikazzjoni " tfisser applikazzjoni għal status ta’ rifuġjat magħmula taħt l-artikolu 8 ta’ l-Att; "ċentru ta’ akkomodazzjoni " tfisser post li jintuża għall-akkomodazzjoni kollettiva f’abitazzjoni ta’ persuni li jfittxu asil; "detenzjoni " tfisser meta persuna li tfittex asil tinżamm f’xi post partikolari, fejn l-applikant jiġi mċaħħad mil-libertà ta’ moviment li jkollu jew ikollha; "kondizzjonijiet ta’ akkoljenza " tfisser il-kompliment sħiħ ta’ miżuri li jingħataw f’Malta lil persuni li jfittxu asil skond il-liġi ta’ Malta; "kondizzjonijiet materjali ta’ akkoljenza " tfisser kondizzjonijiet ta’ akkoljenza li jinkludu l-akkomodazzjoni f’abitazzjoni, ikel u lbies mogħtijin bħala tali jew bħala għajnuna finanzjarja jew bħala kupuni, u allowance ta’ kuljum għall-ispejjeż; " il-Konvenzjoni ta’ Ġinevra " tfisser il-Konvenzjoni tat-28 ta’ Lulju, 1951 li għandha x’taqsam ma’ l-istatus tar-rifuġjati, kif emendata bil-Protokoll ta’ NewYork tal-31 ta’ Jannar, 1967; " il-Kummissarju " tfisser il-Kummissarju għar-Rifuġjati, u tinkludi sal-limitu u l-awtorità mogħtija, lil kull persuna oħra temporanjament awtorizzata għaldaqstant mill-Ministru; " membri tal-familja " tfisser, sakemm biss il-familja diġà teżisti fil-pajjiż ta’ l-oriġini, dawn il-membri li ġejjin tal-familja ta’ l-applikant li jkunu preżenti f’Malta, għar-rigward ta’ l-applikazzjoni għal asil magħmula f’Malta: (a) il-konjuġi tal-persuna li qiegħda tfittex l-asil jew il-partnerli għalkemm mhux miżżewweġ magħha, qiegħed f’relazzjoni stabbli magħha; (b) l-ulied minuri ta’ l-applikant u l-mara jew ir-raġel ta’ l-applikant imsemmija fil-paragrafu (a) jew ta’ l-applikant, bil-kondizzjoni li t-tfal ma jkunux miżżewġinu jkunu dipendenti u minkejja kienux imweldin fiż-żwieġ jew barra ż-żwieġ jew adottati b’mod rikonoxxut taħt il-liġi ta’ Malta; (ċ) il-missier, l-omm jew kustodju legali, f’każ li l-applikant huwa minuri; " minuri mhux akkumpanjati " tfisser persuni taħt l-età ta’ tmintax-il sena li jaslu Malta mhux akkumpanjati minn persuna adultali tkun responsabbli għalihom kemm bil-liġi jew skondx i drawwa, u sakemm ma jsibux ruħhom effettivament taħt il-protezzjoni ta’ dik il-persuna; tinkludi minuri li jitħallew mhux akkumpanjati wara li jkunu daħlu Malta; "persuna li tfittex asil" tfisser persuna li tkun għamlet applikazzjoni għal dikjarazzjoni taħt l-artikolu 8 ta’ l-Att; " rifuġjat " tfisser persuna li tkun konformi mal-ħtiġiet ta’ l-Artikolu 1(A) tal-Konvenzjoni ta’ Ġinevra; " Stat Membru " tfisser pajjiż li jkun membru ta’ l-Unjoni Ewropea; " Uffiċjal Prinċipali ta’ l-Immigrazzjoni " tfisser il-persuna nominata għal dik il-kariga mill-Prim Ministru taħt l-artikolu 3 ta’ l-Att dwar l-Immigrazzjoni, u tinkludi, fil-limiti ta’ kull awtorità mogħtija mill-Uffiċjal Prinċipali ta’ l-Immigrazzjoni taħt l-artikolu 3(3) ta’ dak l-Att, lil kull uffiċjal pubbliku li jkun qed jaġixxi taħt dik l-awtorità. Kap. 217. Kap. 217. 3. Skop. (1) Dawn ir-regolamenti japplikaw għaċ-ċittadini kollha ta’ pajjiżi terzi u għal persuni apolidi li japplikaw għal asil f’Malta sakemm huma jibqgħu jitħallew li joqogħdu f’Malta bħala persuni li jfittxu asil, kif ukoll għall-membri tal-familja, jekk ikunu jaqgħu taħt dik l-applikazzjoni għal asil skond il-liġi ta’ Malta. (2) Dawn ir-regolamenti ma japplikawx f’każijiet ta’ talbiet għal asil diplomatiku jew territorjali li jsiru f’uffiċċji rappreżentattivi ta’ Malta barra l-pajjiż. (3) L.S.420.05 Dawn ir-regolamenti ma jkunux japplikaw meta jiġu applikati r-Regolamenti dwar Standards Minimi għall-Protezzjoni Temporanja ta’ Rifuġjati. TAQSIMA II Disposizzjonijiet Ġenerali Dwar il-Kondizzjonijiet ta’ Akkoljenza 4. Tagħrif li jingħata lil persuni li jfittxu asil. (1) L-Uffiċjal Prinċipali ta’ l-Immigrazzjoni għandu jieħu kull pass meħtieġ sabiex, fi żmien raġonevoli ta’ mhux iżjed minn ħmis tax-il ġurnata minn meta persuna li tfittexasil tkun ippreżentat l-applikazzjoni tagħha, il-persuna litfittexasil għandha tiġi mgħarrfa b’kull benefiċċju stabbilit u bl-obbligi li tkun trid tikkonforma ruħha magħhom skond il-kondizzjonijiet ta’ akkoljenza; f’dan ir-rigward l-Uffiċjal Prinċipali ta’ l-Immigrazzjoni għandu jara li l-applikant jingħata tagħrif dwar organizzazzjonijiet jew gruppi ta’ persuni li jipprovdu assistenza legali speċifika u organizzazzjonijiet li jistgħu jgħinuh jew iżommuhinformat dwar il-kondizzjonijiet ta’ akkoljenza disponibbli, inkluża għajnuna li tingħata dwar is-saħħa. (2) L-Uffiċjal Prinċipali ta’ l-Immigrazzjoni għandu jara li t-tagħrif imsemmi fis-sub regolament (1) jingħata bil-miktub u, sa fejn ikun possibbli, filsien li l-applikant jista’ raġonevolment ikun mistenni li jifhem; meta jkun adatt, dan it-tagħrif jista’ wkoll jingħata bil-fomm. 5. Dokumentazzjoni. (1) Il-Kummissarju għandu jara li, fi żmien tliet ijiem minn meta tiġi ppreżentata l-applikazzjoni, l-applikant għandu jingħata dokument li jinħareġ f’ismu li jkun ċertifikat ta’ l-istatus tiegħu bħala persuna li jkun ċertifikat li tfittex asil jew attestat li jkollu permess joqgħod Malta waqt li l-applikazzjoni tiegħu tkun għadha pendenti jew tkun għadha qegħda tiġi eżaminata. (2) Is-sub regolament (1) ma għandux japplika meta l-persuna litfittexasil tkun qegħda tinżamm f’detenzjoni u sakemm ikun qed isir l-eżami ta’ l-applikazzjoni għal asilli ssir malli persuna tidħol ġewwa Malta jew fil-kuntest ta’ proċedura fejn jiġi deċiż dwar id-dritt li applikant ikollu li legalment jidħol ġewwa t-territorju ta’ Malta. F’każijiet speċifiċi, filwaqt li jkun qed isir l-eżami ta’ applikazzjoni għal asil, l-applikanti jistgħu jingħataw testimonjali oħra ekwivalenti għad-dokument imsemmi fis-sub regolament (1). (3) Id-dokument imsemmi fis-sub regolament (1) ikun validu għaldaqstant żmien daqskemm il-persuna litfittexasil tkun awtorizzata li tibqa’ f’Malta. (4) Persuni li jfittxu asil jistgħu jingħataw dokument għall-ivvjaġġar meta jkun hemm raġunijiet umanitarji gravi li jeħtieġu l-presenza tagħhom fi Stat ieħor. 6. Detenzjoini, residenza u libertà tal-moviment. Sostitwit: A.L.417 tal-2015. (1) L-Uffiċjal Prinċipali tal-Immigrazzjoni jista’, wara li tkun saret l-evalwazzjoni tal-każ, bla ħsara għal kull liġi oħra, jordna d-detenzjoni tal-applikant għal waħda jew aktar minn dawn ir-raġunijiet: (a) sabiex jistabbilixxi jew jivverifika l-identità jew in-nazzjonalità tiegħu; (b) sabiex jiddetermina dawk l-elementi li fuqhom hija bbażata l-applikazzjoni li ma setgħux jiġu miksuba fin-nuqqas tad-detenzjoni, b’mod partikolari meta jkun hemm riskju ta’ ħarba min-naħa tal-applikant; (ċ) Kap. 217. Kap. 217. sabiex jiddeċidi, fil-kuntest tal-proċedura u skont l-Att dwar l-Immigrazzjoni, id-dritt tal-applikant li jidħol fit-territorju ta’ Malta; (d) L.S.217.12.L.S.217.12. meta l-applikant huwa soġġett għal proċedura ta’ ritorn taħt ir-Regolamenti dwar Standards u Proċeduri Komuni għar-Ritorn ta’ Ċittadini ta’ Pajjiżi li jkunu qegħdin fil-Pajjiż Illegalment, sabiex jiġi preparat r-ritorn jew jitwettaq il-proċess ta’ tneħħija, u li l-Uffiċjal Prinċipali tal-Immigrazzjoni jista’ jissostanzja, abbażi ta’ kriterji oġġettivi, fosthom li l-applikant diġà kellu opportunità ta’ aċċess għal proċedura tal-asil u li hemm bażi raġonevoli biex wieħed jemmen li l-applikant qed japplikka għal protezzjoni internazzjonali bl-għan biss li jittardja jew ifixkel l-infurzar tad-deċiżjoni tar-ritorn; (e) meta l-protezzjoni tas-sigurtà nazzjonali jew ordni pubbliku jeħtieġu hekk; jew (f) skont l-Artikolu 28 tar-Regolament (UE) Nru 604/2013 tal-Parlament Ewropew u tal-Kunsill tas-26 ta’ Ġunju, 2013, sabiex jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex jeżamina applikazzjoni għal protezzjoni internazzjonali ppreżentata f’wieħed mill-Istati Membri minn ċittadin ta’ pajjiż terz jew ta’ persuna apolidi. (2) Ordni ta’ detenzjoni maħruġa mill-Uffiċjal Prinċipali tal-Immigrazzjoni, bil-mik tub u bil-lingwa li l-applikant ikun mistenni li jifhem, għandha tiddikjara r-raġuni jew ir-raġunijiet li fuqhom hija bbażata: Iżda, kull meta l-Uffiċjal Prinċipali tal-Immigrazzjoni joħroġ ordni ta’ detenzjoni, huwa għandu jinforma wkoll lill-applikant dwar il-proċeduri sabiex ikun jista’ jikkontesta d-detenzjoni u sabiex jikseb assistenza u rappreżentanza legali mingħajr ħlas. (3) Il-Bord tal-Appelli dwar l-Immigrazzjoni għandu, skont l-artikolu 25A(10) tal-Att dwar l-Immigrazzjoni, jirrevedi l-legalità tad-detenzjoni wara perjodu ta’ sebat ijiem tax-xogħol, liema perjodu jista’ jiġi estiż mill-Bord għal perjodu ta’ sebat ijiem oħra tax-xogħol għal raġunijiet debitament ġustifikati. (4) Jekk l-applikant ikun għadu detenut, reviżjoni tal-legalità tad-detenzjoni għandha ssir wara perjodu ta’ xahrejn wara li jkunu għaddew il-perjodi stipulati f’dan ir-regolament. Kull fejn il-Bord tal-Appelli dwar l-Immigrazzjoni jiddeċiedi li d-detenzjoni hija illegali, l-applikant għandu jiġi meħlus minnufih. (5) Applikant għandu jingħata l-assistenza u rappreżentanza legali mingħajr ħlas, matul ir-reviżjoni tal-legalità tad-detenzjoni tiegħu skont is-sub regolament (3). Assistenza u rappreżentanza lega li tinvolvi preparazzjoni ta’ dokumenti proċedurali u parteċipazzjoni f’kull seduta quddiem il-Bord tal-Appelli dwar l-Immigrazzjoni. (6) L-Uffiċjal Prinċipali tal-Immigrazzjoni għandu jkollu l-possibbiltà li jagħti lill-applikanti permess temporanju li joħorġu mid-detenzjoni. L-Uffiċjal Prinċipali tal-Immigrazzjoni għandu jieħu d-deċiżjonijiet individwalment, oġġettivament u b’mod imparzjali u għandu jagħti raġunijiet f’każ ta’ deċiżjonijiet negativi: Iżda l-applikant għandu jingħata l-faċilità li jżomm l-appuntamenti tiegħu quddiem l-awtoritajiet u l-qrati jekk il-preżenza tiegħu hemmhekk tkun meħtie [a. (7) Kull persuna detenuta skont dawn ir-regolamenti għandha, meta jiskadu disa’ xhur, tiġi rilaxxata mid-detenzjoni jekk hija tkun għadha applikant. (8) Meta l-Uffiċjal Prinċipali tal-Immigrazzjoni ma jordnax id-detenzjoni tal-applikant skont is-sub-regolament (1), huwa jista’ jitlob lill-applikant: (a) li jirraporta l-għassa tal-Pulizija f’perjodi speċifikati; (b) li joqgħod fil-post assenjat. Għall-finijiet ta’ dan il-paragrafu, l-Uffiċjal Prinċipali tal-Immigrazzjoni għandu jkollu l-possibbiltà li jagħti permess temporanju għall-ħruġ. L-Uffiċjal Prinċipali tal-Immigrazzjoni għandu jieħu d-deċiżjonjiet individwalment, oġġettivament u b’mod imparzjali u għandu jagħti raġunijiet f’każ li jkun jhemm deċiżjonjiet negattivi: Iżda l-applikant m’għandu fl-ebda każ jitlob permess biex iżomm appuntamenti mal-awtoritajiet u l-qrati jekk il-preżenza tiegħu hemm hekk tkun meħtieġa: Iżda wkoll fejn l-applikant mhux meħtieġ li jirrisjedi f’post assenjat, huwa għandu jinnotifika kwalunkwe bidla fl-indirizz lill-Uffiċjal Prinċipali tal-Immigrazzjoni f’mhux aktar tard minn erbgħa u għoxrin siegħa; (ċ) li jiddepożita jew jikkonsenja dokumenti; jew (d) li jiddepożita garanzija ta’ darba jew garanzija oħra mal-Uffiċjal Prinċipali tal-Immigrazzjoni. Dawn il-miżuri għandu jkollhom tul taż-żmien massimu ta’ disa’ xhur: Iżda jekk l-applikant ikkonċernat jikser xi waħda mill-kundizzjonijiet imsemmija f’dan is-subregolament, l-Uffiċjal Prinċipali tal-Immigrazzjoni jista’ jordna d-detenzjoni ta’ dak l-applikant skont it-termini u l-kundizzjonijiet preskritti f’dan is-sub regolament. 6A. Faċilitajiet tad-detenzjoni. Miżjud: A.L.417 tal-2015. (1) Kull meta applikant ikun detenut skont ir-regolament 6, huwa għandu jinżamm f’faċilità speċjalizzata, liema faċilità m’għandhiex tiġi utilizzata bħala post ta’ detenzjoni għal persuni kkundannati. Fl-eventwalità li l-applikant għandu jinżamm fil-faċilità tad-detenzjoni ta’ persuni kkundannati, huwa għandu jinżamm separat minn persuni oħra li mhumiex detenuti skont ir-regolament 6: Iżda il-minorenni m’għandhom qatt jiġu detenuti fil-faċilità utilizzata bħala post ta’ detenzjoni għal persuni kkundannati. (2) Applikanti li qegħdin jinżammu fil-faċilità ta’ detenzjoni speċjalizzata skont is-sub regolament (1) għandhom, sa fejn ikun possibbli, jinżammu separati minn ċittadini ta’ pajjiżi terzi li għadhom ma ppreżentawx applikazzjoni għal protezzjoni internazzjonali. (3) Applikanti f’detenzjoni għandu jkollhom aċċess għal spazji miftuħa. (4) Ir-rappreżentanti tal-Kummissarju Għoli tan-Nazzjonijiet Uniti għar-Refuġjati (UNHCR) għandhom jingħataw il-possibbiltà li jikkomunikaw mal-applikanti u jżuruhom fid-detenzjoni f’kondizzjonijiet li jirrispettaw l-privatezza. (5) Konsulenti legali, counsellors, rappreżentanti ta’ organizzazzjonijiet mhux governattivi rilevanti u membri tal-familja tad-detenuti għandhom jingħataw il-possibbiltà li jikkomunikaw ma’ u jżuru applikanti f’detenzjoni fil-kundizzjonijiet li jirrispettaw il-privatezza, skont ir-regoli u l-kundizzjonijiet li jistgħu jiġu stabbiliti fil-leġislazzjoni li tirregola faċilitajiet ta’ detenzjoni: Iżda l-faċilitajiet ta’ detenzjoni speċjalizzata jew faċilitajiet għad-detenzjoni ta’ persuni kkundannati jistgħu jipprovdu limitazzjonijiet għall-aċċess fejn ikun meħtieġ għall-finijiet ta’ ġestjoni amministrattiva jew biex jiġu miżmuma s-sigurtà u l-ordni pubbliku, sakemm l-aċċess ma jkunx ristrett severament jew impossibbli. (6) Il-ġestjoni ta’ faċilitajiet ta’ detenzjoni speċjalizzata jew faċilitajiet għad-detenzjoni ta’ persuni kkundannati għandhom jipprovdu lill-applikanti f’detenzjoni informazzjoni dwar ir-regoli tal-faċilità, id-drittijiet u l-obbligi tagħhom fil-lingwa li huma jistgħu jkunu raġonevoment mistennija li jifhmu. (7) Il-ġestjoni tal-faċilitajiet tad-detenzjoni speċjalizzata jew faċilitajiet għad-detenzjoni ta’ persuni kkundannati għandu jipprovdi lill-familji fid-detenzjoni akkomodazzjoni li tiggarantixxi privatezza xierqa. (8) Il-ġestjoni tal-faċilitajiet ta’ detenzjoni speċjalizzata jew faċilitajiet għad-detenzjoni ta’ persuni kkundannati għandhom jiżguraw li l-applikant inisa fid-detenzjoni jinżammu separatament mill-applikanti maskili, ħlief meta l-applikanti maski li huma membri tal-familja u l-applikanti kollha kkonċernati jagħtu l-kunsens tagħhom li jkunu akkomodati flimkien. (9) Minkejja s-sub regolamenti), fil-ġestjoni ta’ faċilitajiet ta’ detenzjoni speċjalizzata jew faċilitajiet għad-detenzjoni ta’ persuni kkundannati jistgħu jintagħżlu spazji komuni għal attivitajiet rikreattivi jew soċjali, inkluż l-għoti tal-ikliet għall-applikant inisa urġiel li mhumiex parti minn unità tal-familja fid-detenzjoni. 7. Familji. Meta l-applikanti jiġu provduti b’akkomodazzjoni, għandhom kemm jista’ jkun jiġu adottati, bi ftehim mal-persuna li tfittex asil, miżuri adatti biex il-familja tinżamm magħquda. 8. Eżami mediku. Emendat: A.L.417 tal-2015. (1) Id-Direttur Ġenerali tas-Saħħa jista’ jeħtieġ li jsir eżami mediku ta’ l-applikanti għal finijiet ta’ saħħa pubblika. (2) Kap. 36. Kap. 465. Kap. 36. Kap. 465. Għall-finijiet ta’ dan ir-regolament, id-Direttur Ġenerali tas-Saħħa jew kull uffiċjal awtorizzat għandhom japplikaw id-dispożizzjonijiet rilevanti tal-Ordinanza dwar il-Prevenzjoni tal-Mard u l-Att dwar is-Saħħa Pubblika meta jidhirlhom meħtieġ. 9. Skejjel u edukazzjoni ta’ minuri. Emendat: A.L.417 tal-2015. (1) It-tfal minuri ta’ persuni li jfittxu asilu persuni li jfittxu asilli huma minuri għandu jkollhom aċċess għas-sistema ta’ edukazzjoni taħt kondizzjonijiet bħal dawk li japplikaw għal ċittadini Maltintul dak iż-żmien kollu li ma tiġix attwalment infurzata miżura ta’ espulsjoni kontrihom jew kontra l-ġenituri tagħhom; dik l-edukazzjoni tista’ tiġi provduta skond ma jista’ jiġi deċiż mid-Direttur ta’ l-Edukazzjoni. (2) L-aċċess għas-sistema ta’ edukazzjoni ma għandux jiġi pospost għal iżjed minn tliet xhur mid-data meta tkun ġiet ippreżentata l-applikazzjoni għal asil mill-minuri jew mill-ġenituri tal-minuri: Iżda dan iż-żmien jista’ jiġi estiż għal sena meta tiġi provduta edukazzjoni speċifika sabiex jiġi faċilitat aċċess għas-sistema ta’ edukazzjoni. (3) Klassijiet preparatorji għat-tfal minorenni tal-applikanti, inklużilezzjonijiet tal-lingwa, għandhom jiġu provduti meta dawn huma neċessarji bil-ħsieb li jiffaċilitaw il-parteċipazzjoni tagħhom fis-sistema edukattiva kif previst fis-sub regolament (1). 10. Xogħol. Sostitwit: A.L.417 tal-2015. (1) Applikant għandu jingħata aċċess għas-suq tax-xogħol wara li jiskadu disa’ xhur mid-data meta l-applikazzjoni tkun ġiet ppreżentata, bil-kundizzjoni li huwa jkun għadu applikant meta jkun skada dan iż-żmien. (2) Meta jiġi ppreżentat appell kontra deċiżjoni negattiva, l-aċċess għas-suq tax-xogħol m’għandux ikun irtirat matul l-istadju tal-appell. (3) Id-dispożizzjonijiet tas-sub regolamenti) huma mingħajr preġudizzju għal prijoritjiet mogħtija, minħabba raġunijiet tal-politika tas-suq tax-xogħol li ċ-cittadini tal-Istati Membri u ċittadini ta’ Stati li jiffurmaw parti mill-ftehim dwar iż-Żona Ekonomika Ewropea u wkoll li ċ-ċittadini ta’ pajjiżi terzi li huma residenti legalment. 11. Regoli ġenerali fuq il-kondizzjonijiet materjali ta’ akkoljenza u tas-saħħa. Emendat: A.L.417 tal-2015. (1) L-awtoritajiet responsabbli għat-tmexxija ta’ ċentri ta’ akkoljenza għandhom jaraw li l-kondizzjonijiet materjali ta’ akkoljenza ikunu disponibbli għall-applikanti meta dawn jagħmlu l-applikazzjoni tagħhom għal asil. (2) L-applikanti għandhom jingħataw kura tas-saħħa fil-każ ta’ emerġenza u trattament essenzjali ta’ mardu disturbimentali serji. Assistenza medika u assistenza oħra għandhom jiġu pprovduti lill-applikanti li għandhom bżonnijiet ta’ akkoljenza speċjali inkluż kura tas-saħħa mentali. (3) Il-kondizzjonijiet materjali ta’ akkoljenza għandhom ikunu tali li jiżguraw livell ta’ għajxien adegwat għas-saħħa ta’ l-applikanti u li jkun jista’ jiżgura li huma jgħixu sew; l-awtoritajiet imsemmija fis-sub regolament (1) għandhom iktar minn hekk jiżguraw li jkun hemm konformità ma’ dak il-livell ta’ għajxien fis-sitwazzjoni speċifika ta’ persuni bi bżonnijiet speċjali, skond ir-regolament 14, kif ukoll dwar is-sitwazzjoni ta’ persuni li jkunu qegħdin jinżammu f’detenzjoni. (4) L-għoti ta’ kondizzjonijiet materjali ta’ akkoljenza u tas-saħħa għandhom ikunu bla ħsara għall-kondizzjoni li l-applikanti ma jkollhomx mezzi suffiċjenti biex ikollhom livell ta’ għajxien adegwat għal saħħithom u biex ikunu jistgħu jgħixu sew. (5) Meta l-applikanti jkollhom riżorsi biżżejjed, jew jekk ikunu ilhom jaħdmu għal żmien raġonevoli, l-applikanti jistgħu jkunu meħtieġa ikopru jew jikkontribwixxu għan-nefqa tal-kondizzjonijiet materjali ta’ akkoljenza u tas-saħħa li hemm provdut dwarhom f’dawn ir-regolamenti; jekk jiġrili applikant kellu mezzi biżżejjed biex ikopri kondizzjonijiet materjali ta’ akkoljenza u tas-saħħa filwaqt li kienu qegħdin jingħataw dawn il-ħtiġiet basiċi, il-persuna litfittexasil tista’ tintalab tħallas lura l-ispejjeż tan-nefqa. 12. Modalitajiet kif jingħataw kondizzjonijiet materjali ta’ akkoljenza. Emendat: A.L.417 tal-2015. (1) Meta tiġi provduta akkomodazzjoni bla ħlas, din għandha tkun fl-għamla li ġejja jew f’għaqda ta’ kull għamla minn dawn li ġejjin: (a) post li jintuża bil-għan li jiġu akkomodati l-applikanti matul iż-żmien li tkun qegħda tiġi eżaminata l-applikazzjoni tagħhom għalasil li jkunu ppreżentaw malli jkunu daħlu Malta; (b) ċentri ta’ akkomodazzjoni li jiggarantixxu livell adegwat ta’ għajxien; (ċ) postijiet oħra li jkunu ġew adattati għall-akkomodazzjoni ta’ l-applikanti: Iżda meta jkunu qed jiġu akkomodati l-applikanti, għandha tingħata konsiderazzjoni li s-sessi u konsiderazzjonijiet oħra speċifiċi tal-età, kif ukoll is-sitwazzjoni ta’ persuni vulnerabbli: Iżda wkoll, meta jkun possibli, applikanti adulti di pendenti għandhom jiġu akkomodati mal-qraba adulti mill-qrib li huma f’Malta. (2) L-awtoritajiet responsabbli għal dik l-akkomodazzjoni għandhom jaraw li l-applikanti li jiġu provduti bl-akkomodazzjoni msemmija fis-sub regolament (1)(a), (b) u (ċ L-awtoritajiet responsabbli għal dik l-akkomodazzjoni għandhom jaraw li l-applikanti li jiġu provduti bl-akkomodazzjoni msemmija fis-sub regolament (1)(a), (b) jiġu assikurati li: (a) titħares il-ħajja tal-familja tagħhom; (b) ikollhom il-possibilità li jikkomunikaw ma’ qrabathom, konsulenti legali u rappreżentanti tal-Kummissarju Għoli għar-Rifuġjati tan-Nazzjonijiet Uniti u ta’ organizzazzjonijiet mhux governattivi rikonoxxuti. Għandha tingħata attenzjoni partikolari għall-prevenzjoni ta’ xi attakk li jsir ġewwa l-post innifsu u ġewwa ċentri ta’ akkomodazzjoni msemmija fis-sub regolament (1)(a) u (b Għandha tingħata attenzjoni partikolari għall-prevenzjoni ta’ xi attakk li jsir ġewwa l-post innifsu u ġewwa ċentri ta’ akkomodazzjoni msemmija fis-sub regolament (1)(a). (3) Meta jkun adatt, tfal minuri ta’ l-applikanti jew l-applikanti li jkunu minuri għandhom ikunu joqogħdu mal-ġenituri tagħhom jew mal-membru tal-familja adult li jkun responsabbli għalihom skond il-liġi jew bi drawwa jew ma’ ħuthom minorenni mhux miżżewġin. (4) It-trasferimenti ta’ l-applikanti minn faċilità ta’ akkomodazzjoni għall-oħra għandu jsir biss meta jkun meħtieġ, u l-applikanti għandu jkollhom il-possibilità li jgħarrfu lill-konsulenti legali b’kull trasferiment u bl-indirizz ġdid tagħhom. (5) Membri tal-familja, konsulenti legali jew avukati ta’ persuni li jfittxu asilura ppreżentanti tal-Kummissarju Għoli għar-Rifuġjati tan-Nazzjonijiet Uniti u ta’ organizzazzjonijiet mhux governattivi nominati minn dawn l-aħħar imsemmija u rikonoxxuti mill-awtoritajiet responsabbli għat-tmexxija ta’ ċentri ta’ akkoljenza, għandu jkollhom aċċess għaċ-ċentri ta’ akkomodazzjoni u għal faċilitajiet ta’ akkomodazzjoni oħra biex ikunu jistgħu jassistu lil dawk il-persuni li jfittxu asil; meta jkunu qegħdin jagħtu dak l-aċċess, l-awtoritajiet responsabbli għat-tmexxija taċ-ċentri ta’ akkoljenza jistgħu jimponu dawk il-limiti li jistgħu iqisu adatti għas-sigurtà taċ-ċentri u tal-faċilitajiet, u tal-persuni li jfittxu asil. (6) F’ċirkostanzi eċċezzjonali jistgħu jiġu stabbiliti modalitajiet għall-kondizzjonijiet materjali ta’ akkoljenza li jkunu differenti minn dawk li hemm provdut dwarhom f’dan ir-regolament, għal żmien raġonevoli li kemm jista’ jkun ikun wieħed qasir, meta: (a) tkun meħtieġ a stima tal-bidu tal-ħtiġiet speċifiċi ta’ l-applikant, (b) il-postijiet ta’ akkomodazzjoni li jkunu normalment disponibbli jkunu temporanjament mimlijin: Iżda dawn il-kondizzjonijiet differenti għandhom, f’kull każ, ikunu jkopru il-ħtiġiet basiċi. (7) Trasferimenti tal-applikanti minn faċilità waħda għal oħra għandhom iseħħu biss meta jkun meħtieġ. L-applikanti għandhom jngħataw il-possibbiltà li jinformaw lill-konsulenti legali tagħhom bit-trasferiment u l-indirizz ġdid tagħhom. TAQSIMA III Tnaqqis jew Irtirar tal-Kondizzjonijiet ta’ Akkoljenza 13. Tnaqqis jew irtirar tal-kondizzjonijiet ta’ akkoljenza. Emendat: A.L.417 tal-2015. (1) L-awtoritajiet responsabbli għat-tmexxija ta’ ċentri ta’ akkoljenza jistgħu inaqqsu jew jirtiraw il-kondizzjonijiet ta’ akkoljenza fil-każijiet li ġejjin: (a) meta persuna li tfittex asil: (i) tabbanduna l-post tar-residenza stabbilit mill-awtorità kompetenti mingħajr matgħarrafha jew, minkejja li tkun talbet permess, dan ma jkunx inħareġ, jew (ii) ma tikkonformax ruħha mad-dmir li jkollha li tirraporta ximkien jew ma’ xi talba biex tagħti tagħrif jew biex tidher għal intervisti personali dwar il-proedura ta’ asil matul żmien raġonevoli stabbilit bil-liġi: Iżda meta l-applikant jinstab jew inkella jirrapporta volontarjament lill-awtorità kompetenti, l-awtoritajiet responsabbli għat-tmexxija ta’ ċentri ta’ akkoljenza għandhom jieħdu d-deċiżjoni tagħhom, msejsa fuq ir-raġunijiet għal dak l-għajbien, dwar jekk għandhomx jerġgħu jingħataw jew le x’uħud mill-kondizzjonijiet ta’ akkoljenza jew kollha kemm huma; (b) meta applikant ikollu riżorsi finanzjarji moħbija u jkun għaldaqstan t ibbenefika mhux kif imiss mill-kondizzjonijiet materjali ta’ akkoljenza. (2) L-awtoritajiet responsabbli għat-tmexxija ta’ ċentri ta’ akkoljenza jistgħu jiċħdu kondizzjonijiet ta’ akkoljenza f’dawk il-każijiet meta persuna li tfittex asil tku n naqset milli turi li t-talba għal asil kienet magħmula skond id-disposizzjonijiet ta’ l-Att wara l-wasla tagħha f’Malta. (3) L-awtoritajiet responsabbli għat-tmexxija ta’ ċentri ta’ akkoljenza jistgħu, skond regoli għaċ-ċentri ta’ akkomodazzjoni li jsiru għaldaqstant, jistabbilixxu sanzjonijiet li jkunu japplikaw għal ksur serju tar-regoli ta’ dawk iċ-ċentri ta’ akkomodazzjoni kif ukoll dwar mġieba li tkun gravament waħda vjolenti. (4) Id-deċiżjonijiet dwar tnaqqis, irtirar jew rifjut ta’ kondizzjonijiet ta’ akkoljenza jew sanzjonijiet imsemmija fis-sub regolamenti (1),) għandhom jittieħdu individwalment, oġġettivament u imparzjalment u għandhom ikunu motivati; id-deċiżjonijiet għandhom ikunu bażati fuq is-sitwazzjoni partikolari tal-persuna involuta, speċjalment dwar dawk il-persuni li jaqgħu taħt fit-Taqsima IV, meta jitqies il-prinċipju tal-proporzjonalità. (5) Kondizzjonijiet tal-akkoljenza materja li ma għandhomx jiġu rtirati jew imnaqqsa qabel ma tittieħed deċiżjoni skont is-sub regolament (4). TAQSIMA IV Dispożizzjonijiet dwar Persuni Vulnerabbi Sostitwita: A.L.427 tal-2015. 14. (1) Kap. 539. Kap. 539. Fl-implimentazzjoni tad-dispożizzjonijiet relatati mal-kundizzjonijiet tal-akkoljenza materjali u kura tas-saħħa inkluża s-saħħa mentali, għandha tiġi kkunsidrata s-sitwazzjoni speċifika tal-persuni vulnerabbli li għandha tinkludi minuri, minuri mhux akkumpanjati, persuni b’diżabilità, anzjani, nisatqal, ġenituri waħedhom bitfal minorenni, vittmi tat-traffikar tal-persuni, persuni b’mard serju, persuni b’mardmentali u persuni li kienu sofrewtortura, stupru jew forom serji oħra jew vjolenzapsikoloġika, fiżika jew sesswali, bħal vittmi ta’ mutilazzjoni ġenitali femminili u persuni oħra li jinstabu li għandhom bżonnijiet speċjali wara li tkun saret evalwazzjoni individwali tas-sitwazzjoni tagħhom: Iżda, minorenni li kienvittma ta’ xi forma ta’ abbuż, negliġenza, esplojtazzjoni, tortura jew trattament krudili, inuman u de gradanti jew li jkun għadda minn kunflitt armat, għandu jkollu aċċess għal servizzi ta’ riabilitazzjoni kif previsti fl-Att dwar l-Vittmi tal-Kriminalità, kif ukoll jiġi pprovdut bil-kura tas-saħħa mentali meħtie [a. Għall-finijiet ta’ din id-dispożizzjoni, evalwazzjoni mill-entità responsabbli għall-benesseri ta’ dawk li jfittxu asil, imwettqa flimkien ma’ awtoritajiet oħra kif hemm bżonn, għandha ssir malajr kemm jista’ jkun prattikament possibbli: Iżda l-applikanti li jiġu identifikati bħala minuri m’għandhomx jiġu detenuti, ħlief bħala l-aħħar espedjent: Iżda wkoll l-applikanti li jallegaw li jkunu minorenni m’għandhomx jiġu miżmuma f’detenzjoni, ħlief bħala l-aħħar espedjent, sakemm ikun żgur li t-talba mhijiex evidentement u manifestament infondata. (2) Kull meta l-vulnerabbilità ta’ applikant tibda tidher fi stadju iktar tard, l-assistenza u l-appoġġ għandhom jiġu provduti minn dak il-mument ’il quddiem, wara li tkun saret stima ġdida tal-każ. (3) Kull meta l-vulnerabbilità tal-applikant tiġi aċċertata, m’għandha tinħareġ l-ebda ordni ta’ detenzjoni, jew jekk tali ordni tkun diġà nħarġet, din għandha tiġi revokata b’effett immedjat. (4) Fl-implimentazzjoni tad-dispożizzjonijiet ta’ dawn ir-regolamenti, fejn dawn jirreferu għal minorenni, l-aħjar interessi tat-tfal għandha tkun konsiderazzjoni primarja. Meta jiġu kkunsidrati l-aħjar interessi tat-tfal, għandhom jitqiesu l-possibbiltajiet ta’ riunifikazzjoni tal-familja, l-benesseri ġenerali tal-minuri u l-iżvilupp soċjali, is-sigurtà u l-konsiderazzjonjiet tas-sigurezza l-opinjonijiet tal-minorenni skont l-età u l-maturità tiegħu. (5) Applikanti minuri għandu jkollhom aċċess għal attività ta’ diveriment inkuż logħob u attivitajiet ta’ rikreazzjoni adatti għall-età tagħhom u għandu jkollhom attività għal arja aperta kull meta jkunu akkomodati skont ir-regolament 12. (6) L-entità responsabbli għall-benesseri ta’ dawk li japplikaw għall-asil għandha, bl-għajnuna tal-organizazzjonijiet internazzjonali, kif meħtieġ, tibda proċeduri sabiex jinstabu l-membri tal-familja tal-applikanti li huma minuri mhux akkumpanjati. Kull meta ċ-cirkolazzjoni ta’ din l-informazzjoni tista’ tqiegħed il-membri tal-familja fil-periklu, il-ġbir, l-ipproċessar u ċ-ċirkolazzjoni ta’ din l-informazzjoni għandha tinżamm kunfidenzjali. 15. Minuri mhux akkumpanjati. Minuri mhux akkumpanjat ta’ sittax-il sena jew iktar jista’ jitqiegħed f’ċentri ta’ akkomodazzjoni għal persuni li jfittxu asilli jkunu adulti. TAQSIMA V Appelli 16. Appelli. Sostitwit: A.L.417 tal-2015. L.S.420.07. Kap. 217. (1) L-applikanti li jħossuhom aggravati b’deċiżjoni meħuda skont id-dispożizzjonijiet ta’ dawn ir-regolamenti u b’deċiżjoni sabiex tinstab l-età tal-minuri skont ir-regolament 15 tar-Regolamenti dwar l-Istandards ta’ Proċedura fl-Eżami tal-Applikazzjonijiet għal Protezzjoni Internazzjonali., għandhom ikunu intitolati għal appell quddiem il-Bord tal-Appelli dwar l-Immigrazzjoni skont id-dispożizzjonijiet stabbiliti fl-Att dwar l-Immigrazzjoni: Iżda l-applikanti li m’għandhomx riżorsi biżżejjed sabiex jappellaw mid-deċiżjoni, huma ntitolati għal assistenza u rappreżentanza legali mingħajr ħlas. (2) Assistenza u rappreżentanza legali għandha tinvolvi t-tħejjija tad-dokumenti proċedurali meħtieġa u l-parteċipazzjoni fis-seduta quddiem il-Bord tal-Appelli dwar l-Immigrazzjoni.